Mittetulundusühing AUH korraldas eelmise aasta lõpus koduta loomade heaolu parandamiseks jõulukingituste kampaania, mille käigus koguti raha ja kingitusi Viljandi, Tartu, Pärnu, Valga, Virumaa ja Võru varjupaikadele. Viljandi varjupaigale annetati 950.19 eurot.
Kokku annetati varjupaikadele 5363.16 eurot ning rohkelt loomadele vajalikku kraami nagu toit, sööginõud ja tekid.
Vähemalt pool kogutud rahast kasutatakse varjupaikades abivajavate loomade ravimiseks, ülejäänu läheb varjupaikadele vajalike asjade ostmiseks. Raha täpse jaotuse otsustab iga varjupaik ise.